Vazirlar Mahkamasining “Tibbiyot xodimlari mehnatiga haq to‘lashning takomillashtirilgan tizimini tasdiqlash to‘g‘risida” 2005-yil 21-dekabrdagi 276-son qaroriga o‘zgartirish kiritish, shuningdek, O‘zbekiston Respublikasi Hukumatining qarori o‘z kuch

O‘zbekiston Respublikasi Prezidentining “Davlat tibbiyot muassasalari va sog‘liqni saqlashni boshqarish organlari xodimlarini moddiy rag‘batlantirishni kuchaytirish chora-tadbirlari to‘g‘risida” 2018-yil 7-noyabrdagi PQ-4007-son qaroriga muvofiq hamda davlat tibbiyot tashkilotlari tibbiyot va farmatsevtika xodimlari ish haqining rag‘batlantiruvchi ahamiyatini yanada kuchaytirish maqsadida Vazirlar Mahkamasi qaror qiladi: 
 1. Vazirlar Mahkamasining “Tibbiyot xodimlari mehnatiga haq to‘lashning takomillashtirilgan tizimini tasdiqlash to‘g‘risida” 2005-yil 21-dekabrdagi 276-son qaroriga (O‘zbekiston Respublikasi QT, 2005-y., 12-son, 64-modda) 1-ilova matni ilovaga muvofiq tahrirda bayon qilinsin. 
 2. Vazirlar Mahkamasining “Mehnatga haq to‘lashning yagona tarif setkasini yanada takomillashtirish to‘g‘risida” 2009-yil 21-iyuldagi 206-son qarorining (O‘zbekiston Respublikasi QT, 2009-y., 7-son, 57-modda) 2-bandi, shuningdek, qarorga 2-ilova o‘z kuchini yo‘qotgan deb hisoblansin.
 3. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari — moliya vaziri J.A. Qo‘chqorov va O‘zbekiston Respublikasi sog‘liqni saqlash vaziri A.K. Shadmanov zimmasiga yuklansin.